จ่อลดคิวอีกดหุ้น-น้ำมัน-ทองร่วงแรง
ดัชนีดาวโจนส์ตลาดหุ้นนิวยอร์กปิดร่วงลงอย่างหนัก353.87 จุด ด้านน้ำมันลบ 2.84 ดอลลาร์ ส่วนทองดิ่ง 87.80ดอลล่าร์ วิตกเฟดลดขนาดคิวอี
29 ต.ค. 2565

ดัชนีดาวโจนส์ตลาดหุ้นนิวยอร์กปิดร่วงลงอย่างหนัก353.87 จุด ด้านน้ำมันลบ 2.84 ดอลลาร์ ส่วนทองดิ่ง 87.80ดอลล่าร์ วิตกเฟดลดขนาดคิวอี
ดัชนีเฉลี่ยอุตสาหกรรมดาวโจนส์ปิดที่ 14,758.32 จุด ดิ่งลง 353.87 จุด หรือ -2.34% ดัชนี S&amp;P500 ปิดที่ 1,588.19 จุด ร่วงลง 40.74 จุด หรือ -2.50% และดัชนี NASDAQ ปิดที่ 3,364.64 จุด ดิ่งลง 78.56 จุด หรือ -2.28%
ตลาดหุ้นนิวยอร์กร่วงลงติดต่อกัน 2 วันทำการ หลังจากเบอร์นันเก้ได้ออกมาส่งสัญญาณในด้านลบต่อตลาด ด้วยการแถลงต่อผู้สื่อข่าวภายหลังการประชุมว่า เฟดจะเริ่มชะลอโครงการซื้อพันธบัตร หรือมาตรการผ่อนคลายเชิงปริมาณ (QE) ในปลายปีนี้ หากเศรษฐกิจฟื้นตัวตามที่คาดการณ์ไว้
นอกจากนี้ยังกดดัน ด้าน สัญญาน้ำมันดิบเวสต์เท็กซัส (WTI)ส่งมอบเดือนก.ค.ร่วงลง 2.84 ดอลลาร์ ปิดที่ 95.4 ดอลลาร์/บาร์เรล ส่วนสัญญาน้ำมันดิบเบรนท์ (BRENT) ส่งมอบเดือนส.ค.ที่ตลาดลอนดอน ดิ่งลง 3.97 ดอลลาร์ ปิดที่ 102.15 ดอลลาร์/บาร์เรล
ด้าน ราคาทองคำตลาดนิวยอร์ก ดิ่งลงอย่างหนักถึง 87.80 ดอลลาร์ หรือ -6.39เปอร์เซ็นต์ ปิดที่ 1286.20 ดอลลาร์สหรัฐต่อออนซ์ แตะระดับต่ำสุดในรอบกว่า 2 ปีครึ่ง